OpenLLM-France/wikimedia huggingface dataset:
# Saucier

Saucier és una concentració de població designada pel cens dels Estats Units a l'estat de Mississipi. Segons el cens del 2000 tenia 1.303 habitants.

## Demografia

Segons el cens del 2000, Saucier tenia 1.303 habitants, 478 habitatges, i 367 famílies. La densitat de població era de 71,9 habitants per km².
Dels 478 habitatges en un 38,3% hi vivien nens de menys de 18 anys, en un 59,8% hi vivien parelles casades, en un 9,6% dones solteres, i en un 23,2% no eren unitats familiars. En el 16,1% dels habitatges hi vivien persones soles el 5,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,73 i el nombre mitjà de persones que vivien en cada família era de 3,04.
Per edats la població es repartia de la següent manera: un 28,5% tenia menys de 18 anys, un 10% entre 18 i 24, un 30,9% entre 25 i 44, un 23,6% de 45 a 60 i un 7% 65 anys o més.
L'edat mediana era de 34 anys. Per cada 100 dones de 18 o més anys hi havia 106 homes.
La renda mediana per habitatge era de 37.000 $ i la renda mediana per família de 44.167 $. Els homes tenien una renda mediana de 30.099 $ mentre que les dones 26.875 $. La renda per capita de la població era de 15.164 $. Entorn del 21,5% de les famílies i el 22,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Saucier». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Saucier». American Fact Finder. Oficina del Cens dels Estats Units, 12-01-2010.
# Saucisson brioché

Saucisson brioché és una especialitat gastronòmica de Lió elaborada a base de botifarra dins d'una massa de brioix i servida a talls.
Aquesta recepta data probablement de finals de l'edat mitjana. Es el plat familiar de diumenge per excel·lència a Lió, i n'existeixen varietats en què la botifarra és trufada o amb festucs. Es menja generalment com a plat complet i pot anar acompanyat d'amanida i vinagreta.

## Referències

* ↑ «Le saucisson en brioche» (en francès). www.lyon-france.net.
* ↑ Poels, Olivier. «Le saucisson brioché» (en francès). Europe 1, 14-04-2021. [Consulta: 3 desembre 2023].
* ↑ Deliège, Charlotte. «Saucisson brioché : les secrets de la réussite» (en francès). Femme Actuelle, 13-09-2021. [Consulta: 3 desembre 2023].
# Satoru Mochizuki

Satoru Mochizuki (Ōtsu, Prefectura de Shiga, Japó, 18 de maig de 1964) és un exfutbolista japonès.

## Selecció japonesa

Satoru Mochizuki va disputar 7 partits amb la selecció japonesa.

## Enllaços externs

* National Football Teams
* Japan National Football Team Database
# Scorpaenopsis pluralis

Scorpaenopsis pluralis és una espècie de peix pertanyent a la família dels escorpènids.
És un peix bentònic que fa 7,4 cm de llargària màxima. S'asumeix que es nodreix de peixos i crustacis. És un peix marí, demersal i de clima tropical que viu entre 100-110 m de fondària. Es troba al Pacífic oriental central a les illes Hawaii.
És inofensiu per als humans.

## Referències

* 1 2 Randall, J. E. & W. N. Eschmeyer, 2001. Revision of the Indo-Pacific scorpionfish genus Scorpaenopsis, with descriptions of eight new species. Indo-Pac. Fishes Núm. 34: 1-79, I-XII.
* 1 2 3 Capuli, Estelita Emily; Ortañez, Auda Kareen. «Scorpaenopsis pluralis Randall & Eschmeyer, 2001» (en anglès). FishBase.
# Scorpaenopsis obtusa

Scorpaenopsis obtusa és una espècie de peix pertanyent a la família dels escorpènids.

## Descripció

* La femella fa 7,9 cm de llargària màxima.
* Nombre de vèrtebres: 24.

## Hàbitat

És un peix marí, demersal i de clima tropical.

## Distribució geogràfica

Es troba al Pacífic occidental central: les Filipines i Papua Nova Guinea.

## Costums

És bentònic.

## Observacions

És inofensiu per als humans.

## Referències

* ↑ Heckel J. J., 1837. Ichthyologische Beiträge zu den Familien der Cottoiden, Scorpaenoiden, Gobioiden und Cyprinoiden. Ann. Wien. Mus. Naturges. v. 2. 143-164.
* ↑ uBio (anglès)
* ↑ Randall, J. E. & W. N. Eschmeyer, 2001. Revision of the Indo-Pacific scorpionfish genus Scorpaenopsis, with descriptions of eight new species. Indo-Pac. Fishes Núm. 34: 1-79, I-XII.
* ↑ The Taxonomicon (anglès)
* 1 2 3 4 FishBase (anglès)
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.

## Enllaços externs

* AQUATAB
# Gneu Gel·li

Gneu Gel·li (en llatí: Gnaeus Gellius) va ser un historiador romà del segle ii aC, contemporani dels germans Gracs. Formava part de la Gens Gèl·lia, una família d'origen samnita poc rellevant. Com a historiador, forma part dels anomenats annalistes.
Va ser autor d'una història de Roma de la seva fundació almenys fins al 145 aC. Va dedicar molt d'espai en la seva obra a recollir les llegendes connectades amb l'origen del poble romà i de Roma. El relat, conservat molt fragmentàriament, era més extens que el de Titus Livi, i sembla que el formaven 97 llibres. Dionisi d'Halicarnàs en recull fragments i el cita com a font precisa, detallada i molt acurada en història antiga. També l'esmenten altres autors, com Ciceró, Plini el vell, Aulus Gel·li, Censorí, Servi Maure Honorat i Macrobi, però no pas Titus Livi.
Sembla que, com a magistrat, solament assolí el càrrec de monetal (batedor de moneda), que ocupà el 138 aC.

## Referències

* ↑ [https://quod.lib.umich.edu/m/moa/acl3129.0002.001/245?page=root;rgn=full+text;size=100;view=image;q1=GelliusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 235-236. ]
* ↑ «Cn. Gellius (4)». Digital Prosopography of the Roman Republic. King's College London.
# Segon Gabinet Dombrovskis

El segon Gabinet Dombrovskis fou el govern de Letònia entre el 3 de novembre de 2010 i el 25 d'octubre de 2011. Fou el segon Gabinet liderat per Valdis Dombrovskis, qui fou Primer Ministre entre 2009 i 2014. Va iniciar el mandat el 3 de novembre de 2010, després de les eleccions legislatives de 2010, succeint al primer Gabinet Dombrovskis, que havia governat entre 2009 i 2010. Fou substituït pel tercer Gabinet Dombrovskis el 25 d'octubre de 2011, després de les eleccions de setembre de 2011.

## Composició

Llista dels ministeris de Letònia encapçalats per ministres del segon Gabinet Dombrovskis:
| Càrrec | Nom | Partit | Dates |
| Primer Ministre | Valdis Dombrovskis | Unitat / Partit de la Nova Era | 3 de novembre de 2010 – 25 d'octubre de 2011 |
| Viceprimer Ministre Ministre de Defensa | Artis Pabriks | Unitat / Societat per una altra política | 3 de novembre de 2010 – 25 d'octubre de 2011 |
| Ministre d'Afers Exteriors | Ģirts Valdis Kristovskis | Unitat / Unió Cívica | 3 de novembre de 2010 – 25 d'octubre de 2011 |
| Ministre d'Economia | Artis Kampars | Unitat / Partit de la Nova Era | 3 de novembre de 2010 – 25 d'octubre de 2011 |
| Ministre de Finances | Andris Vilks | Unitat / Unió Cívica | 3 de novembre de 2010 – 25 d'octubre de 2011 |
| Ministre de l'Interior | Linda Mūrniece | Unitat / Partit de la Nova Era | 3 de novembre de 2010 – 6 de juny de 2011 |
| Ministre de l'Interior | Aigars Štokenbergs (interí) | Unitat / Partit de la Nova Era | 6 de juny de 2011 – 25 d'octubre de 2011 |
| Ministre d'Educació i Ciència | Rolands Broks | Unió de Verds i Agricultors | 3 de novembre de 2010 – 25 d'octubre de 2011 |
| Ministre de Cultura | Sarmīte Ēlerte | Unitat / Unió Cívica | 3 de novembre de 2010 – 25 d'octubre de 2011 |
| Ministre de Benestar | Ilona Jurševska | Unitat / Unió Cívica | 3 de novembre de 2010 – 25 d'octubre de 2011 |
| Ministre pel Desenvolupament Regional i el Govern Local | Valdis Dombrovskis | Unitat / Partit de la Nova Era | 3 de novembre de 2010 – 1 de gener de 2011 |
| Ministre de Transport | Uldis Augulis | Unió de Verds i Agricultors | 3 de novembre de 2010 – 25 d'octubre de 2011 |
| Ministre de Justícia | Aigars Štokenbergs | Unitat / Societat per una altra política | 3 de novembre de 2010 – 25 d'octubre de 2011 |
| Ministre de Salut | Juris Bārzdiņš | Unió de Verds i Agricultors | 3 de novembre de 2010 – 25 d'octubre de 2011 |
| Ministre de Medi Ambient | Raimonds Vējonis | Unió de Verds i Agricultors | 3 de novembre de 2010 – 1 de gener de 2011 |
| Ministre per la Protecció del Medi Ambient i el Desenvolupament Regional | Raimonds Vējonis | Unió de Verds i Agricultors | 6 de gener de 2011 – 25 d'octubre de 2011 |
| Ministre d'Agricultura | Jānis Dūklavs | Unió de Verds i Agricultors | 3 de novembre de 2010 – 25 d'octubre de 2011 |
# Gorki (Rostov)

* Per a altres significats, vegeu «Gorki».
Gorki (en rus: Горки) és un poble (un possiólok) de l'óblast de Rostov, a Rússia, que en el cens del 2010 tenia 9 habitants, pertany al municipi de Krasnozorinski.

## Referències

* ↑ Указ президиума ВС РСФСР от 22.12.1987 г. "О наименовании некоторых населенных пунктов в Ростовской области", 1987.
# Granota de canyissar marbrada

La granota de canyissar marbrada (Hyperolius marmoratus) és una espècie de granota de la família dels hiperòlids que viu a Malawi, Moçambic, Sud-àfrica, Eswatini, Zimbàbue i, possiblement també, a Botswana, Lesotho i Tanzània.
Està amenaçada d'extinció per la pèrdua del seu hàbitat natural.

## Vegeu també

* Schiøtz, A., Channing, A., Poynton, J.C., Harrison, J. & Minter, L. 2004. Hyperolius marmoratus. Llista Vermella d'Espècies Amenaçades de la UICN 2006. Consulta: 15 d'abril del 2008.

## Referències

* ↑ «Granota de canyissar marbrada». Cercaterm. TERMCAT, Centre de Terminologia. Rev. 26/06/2024
# Garyansel·lita

La garyansel·lita és un mineral de la classe dels fosfats, que pertany al grup de la fosfoferrita. Va rebre el seu nom l'any 1984 per Bozidar Darko Sturman i Pete J. Dunn en honor de H. Gary Ansell (1943), mineralogista a la Canadian Geological Survey.

## Característiques

La garyansel·lita és un fosfat de fórmula química (Mg,Fe)₃(PO₄)₂(OH,O)·1,5H₂O. Va ser aprovada com a espècie vàlida per l'Associació Mineralògica Internacional l'any 1981. Cristal·litza en el sistema ortoròmbic. La seva duresa a l'escala de Mohs és 4. És un mineral isostructural amb la fosfoferrita, i forma una sèrie de solució sòlida amb la kryzhanovskita.
Segons la classificació de Nickel-Strunz, la garyansel·lita pertany a «08.CC - Fosfats sense anions addicionals, amb H₂O, només amb cations de mida mitjana, RO₄:H₂O = 1:1,5» juntament amb els següents minerals: kryzhanovskita, landesita, fosfoferrita, reddingita, kaatialaïta i leogangita.

## Formació i jaciments

Va ser descoberta l'any 1981 a Rapid Creek, al districte miner de Dawson, Yukon (Canadà). També ha estat descrita a la mina Big Chief, a Glendale (Dakota del Sud, Estats Units). Sol trobar-se associada a altres minerals com: metavivianita, ludlamita, arrojadita-(KFe), kryzhanovskita, fosfosiderita, souzalita, quars i vivianita.

## Referències

* ↑ «Garyansellite» (en anglès). Mindat. [Consulta: 8 setembre 2016].
* ↑ «Garyansellite» (en anglès). Handbook of Mineralogy. [Consulta: 8 setembre 2016].
# Gary Sprake

Gareth Sprake (3 d'abril de 1945 - 18 d'octubre de 2016) fou un futbolista gal·lès de la dècada de 1960.
Fou 37 cops internacional amb la selecció de Gal·les entre 1963 i 1974.
Pel que fa a clubs, defensà els colors de Leeds United FC i Birmingham City FC.

## Palmarès
### Leeds United

* Football League Second Division: 1963-64
* Football League First Division: 1968-69
* Football League Cup: 1968
* Copa de Fires: 1968, 1971

## Referències

* ↑ «Gary Sprake». eu-football.info. [Consulta: 19 octubre 2016].
* ↑ Shaw, Phil «Black sheep of Elland Road: Wild man of Leeds fights to clear name». The Independent [Londres], 21-04-2006 [Consulta: 9 desembre 2009].
* ↑ Culley, Jon «Where are they now? Gary Sprake». The Independent [Londres], 16-11-1993 [Consulta: 9 desembre 2009].
* ↑ Perfil a neilbrown.newcastlefans.com
# Saunières

Saunières és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 87 habitants.

## Història

Llista dels alcaldes successius :
| Data d'elecció | Identitat |
| 1965-1997 | Jean Cattey |
| 1997- | Daniel Galuzet |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 150 | 137 | 110 | 126 | 105 | 93 | 87 |
| A partir de 1990: Població sense dobles comptes |||||||
# Schönau am Königssee

Schönau am Königssee és un municipi de l'Alta Baviera situat al districte de Berchtesgadener Land, a prop del llac Königssee. Una gran part del seu territori forma part del Parc Nacional de Berchtesgaden, declarat Reserva de la Biosfera per la UNESCO el 1990. Els seus paisatges i el llac Königssee amb l'església de Sant Bartomeu han atret des d'antic artistes i pintors de fama internacional que els han reflectit a la seva obra.

## Geografia

El municipi de Schönau am Königssee és format per set nuclis (Ortsteilen), Oberschönau és la seu de l'administració municipal:
(Entre parèntesis hi ha la població de cada nucli referida al cens del 25 de maig del 1987.)
* Oberschönau (1421)
* Unterschönau (1630)
* Hinterschönau (82)
* Königssee (675)
* Faselsberg (790)
* Schwöb (590)
* Sankt Bartholomä (25)
Al nucli de Königssee hi ha la pista amb refrigeració artificial més llarga del món per a la pràctica del bobsleigh, luge i skeleton, va ser inaugurada el 1968.

## Història

La troballa d'eines de pedra ha evidenciat l'ocupació prehistòrica del territori. La primera notícia documental de la zona apareix al Notitia Arnonis (un llistat de les possessions del bisbat de Salzburg compilat entre el 788 i el 790), es tracta de les pastures de Almen Gauzo (Gotzenalm) i Ladusa (Ahornalm, Roßfeld). El 1102 es produeix la fundació del Prebostat de Berchtesgaden, un fet que marcarà la història de tota la zona fins als primers anys del segle xix. El 1134 s'inaugura la basílica de Königssee (Sant Bartomeu), que serà ampliada i remodelada el 1697-1698 en estil barroc. A les darreries del segle xviii arriben els primers visitants atrets pels paisatges i la natura, naturalistes, pintors, ... Alexander von Humboldt fa una estada d'estudi a la zona. El 1803 les tropes d'Àustria ocupen la zona, el darrer Príncep-Prebost abdica. El territori passa a mans de l'electorat de Salzburg fins al 1805, que amb Salzburg passa a Àustria. Entre 1809 i 1810 administració militar francesa. El 1810 els territoris de l'antic prebostat van passar a mans de Baviera. El 1817 l'antic Gnotschaft de Schönau va ser dividit en dues comunitats polítiques, Schönau (781 habitats) i Königssee (485 habitants). El 1978 es va produir la unificació per formar un únic municipi, aquest any també es va crear el Parc Nacional de Berchtesgaden.

## Escut

Sobre fons d'atzur una onada d'argent, a sobre una barra d'or sobre la qual hi ha la capella de Sant Bartomeu en argent amb les cúpules de gules. Als angles superiors dues flors de lis d'or. Aquest escut va ser adoptat el 1983 per acord municipal.

## Economia

Avui dia Schönau am Königssee és un municipi eminentment turístic, la seva oferta abasta tant les activitats d'hivern com les d'estiu oferint més de 8.000 places als seus establiments hotelers. És un important centre d'esports d'hivern, equipat amb innivació artificial, on hi destaca la pista de 15 km per a la pràctica del bobsleigh, luge i skeleton.

## Imatges

* Mirador al mont Jenner (1860 m) sobre el llac Königssee i el mont Watzmann
* Vista de la península del llac Königssee on hi ha St. Bartomeu.
* Königssee
# Schönbach (Saxònia)

Schönbach és un municipi alemany que pertany a l'estat de Saxònia. Es troba a 10 quilòmetres al nord-oest de Löbau. És comunicat amb ferrocarril de via estreta amb Oppach i Dürrhennersdorf.

## Evolució demogràfica

| Any | Població |
| 1834 | 1365 |
| 1871 | 1632 |
| 1890 | 1656 |
| 1910 | 1899 |
| 1925 | 1803 |
| 1939 | 1684 |
| 1946 | 2050 |
| 1950 | 2166 |
| 1964 | 1958 |
| 1990 | 1570 |
| 2000 | 1418 |
| 2007 | 1322 |
# Perineu

En l'anatomia humana, el perineu es defineix generalment com la superfície de la regió, tant en homes i dones entre el pubis i el còccix. El perineu és la regió del cos per sota del diafragma pelvià i entre les cuixes (concretament les tuberositats isquiàtiques). És una àrea en forma de diamant a la superfície inferior del tronc, és travessat per uretra, pels òrgans genitals i pel recte, amb l'anus. La seva definició varia: pot referir-se només a les estructures superficials de la regió, o pot ser utilitzat per incloure a les estructures superficials i profundes.

## Referències

Diccionari Enciclopèdic de Medicina

## Vegeu també

* Pírcing Guiche
# ActiveSync

ActiveSync fou un programa de sincronització de dades desenvolupat per Microsoft per al seu ús amb els seus sistemes operatius Microsoft Windows. Originalment llançat sota el nom de "Explorador de PC Mòbil" el 1996, proporciona als usuaris de Microsoft Windows una manera de transportar els documents, calendaris, llistes de contacte i correu electrònic entre l'ordinador d'escriptori i un dispositiu mòbil, com un PC de mà, telèfons mòbils, o qualsevol altre dispositiu portàtil que suporti el protocol de ActiveSync. Utilitza Exchange ActiveSync, un protocol propietari, que requereix altres proveïdors de la llicència del protocol per aconseguir la compatibilitat.

## Desktop ActiveSync

El programa ActiveSync d'escriptori permet que un dispositiu mòbil es sincronitzi amb un PC, un ordinador d'escriptori o un servidor executant Microsoft Exchange Server, AXIGEN Mail Server. També preveu la transferència manual de fitxers a un dispositiu mòbil, juntament amb la còpia de seguretat limitada. Els dispositius mòbils compatibles inclouen PDA o Smartphones amb Windows Mobile o el sistema operatiu Windows CE, juntament amb els dispositius que no utilitzen un sistema operatiu de Microsoft, com el Palm OS i plataformes Symbian. A partir de Windows Vista, ActiveSync s'ha substituït pel Windows Mobile Device Center, que s'inclou com a part del sistema operatiu ..

## Vegeu també

* Pocket PC
* Smartphone
* Windows Mobile

## Referències

* ↑ «Exchange Server 2007 Support for Mobile Devices». Microsoft Exchange portal. Microsoft, 27-03-2007. Arxivat de l'original el 1 maig 2008. [Consulta: 20 novembre 2012].
* ↑ Lein, Adam Z. «How to Sync Windows Phone 7 with Outlook». Pocketnow, 17 September. Arxivat de l'original el 27 de novembre 2010. [Consulta: 20 novembre 2012].

## Enllaços externs

* Pàgina de Microsoft ActiveSync
* Enable ActiveSync & Windows Mobile Device Center Synchronization on Windows 7 x64 and x86]
* iPhone Exchange ActiveSync Setup Arxivat 2009-11-20 a Wayback Machine.
# Apus (gènere)

Apus és un gènere d'ocells de la família dels apòdids. Distribuïdes pel Vell Món, algunes de les espècies són habituals com a nidificants estivals als Països Catalans; és el cas dels falciots negre i pàl·lid.

## Taxonomia

Segons la classificació del Congrés Ornitològic Internacional (versió 10.1, gener 2020), aquest gènere està format per 20 espècies:
* falciot cuablanc africà (Apus caffer).
* falciot cuablanc petit (Apus affinis).
* falciot d'Assam (Apus acuticauda).
* falciot de Bates (Apus batesi).
* falciot de Berlioz (Apus berliozi).
* falciot de Bradfield (Apus bradfieldi).
* falciot de Cap Verd (Apus alexandri).
* falciot de Madagascar (Apus balstoni).
* falciot de Nyanza (Apus niansae).
* falciot de Sladen (Apus sladeniae).
* falciot del Cap (Apus barbatus).
* falciot del Pacífic (Apus pacificus).
* falciot horus (Apus horus).
* falciot negre (Apus apus).
* falciot oriental (Apus nipalensis).
* falciot pàl·lid (Apus pallidus).
* falciot unicolor (Apus unicolor).
* falciot de Salim Ali (Apus salimalii). Ang: Salim Ali's Swift.
* falciot de Blyth (Apus leuconyx). Ang: Blyth's Swift.
* falciot de Cook (Apus cooki). Ang: Cook's Swift.

## Referències

* ↑ Estrada et al., Joan. Ocells de Catalunya, País Valencià i Balears: inclou també Catalunya Nord, Franja de Ponent i Andorra. 3ª. Lynx editions, 2018, p. 172. ISBN 978-84-16728-07-7.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 134-135. ISBN 978-84-16728-37-4.
Viccionari
# Vodnik

Vodnik (en rus: Водник) és un poble (un possiólok) de l'óblast de Saràtov, a Rússia, segons el cens del 2019 tenia 373 habitants. Pertany al districte municipal de Saràtov.

## Referències

* ↑ «О преобразовании Соколовского, Михайловского, Краснооктябрьского, Вольновского, Дубковского, Расковского, Усть-Курдюмского, Александровского муниципальных образований Саратовского муниципального района Саратовской области, муниципального образования "Город Саратов" и внесении изменений в некоторые законодательные акты Саратовской области от 25 ноября 2021 - docs.cntd.ru». Arxivat de l'original el 2021-12-27.
* ↑ «Карта села Александровки в Саратовской области с улицами и номерами домов». mapdata.ru. Arxivat de l'original el 2020-10-17. [Consulta: 30 març 2020].
# Regles del bàsquet

Les regles del bàsquet són les cediments del bàsquet. La majoria de lligues, incloent-hi l'NBA, tenen el seu propi reglament, tot i que en global solen ser bastant semblants. La Federació Internacional de Bàsquet és qui determina les regles dels partits internacionals.

## Regles originals

James Naismith va publicar les regles pel joc de "Basket Ball" que va inventar el 1891::
* La pilota pot ser llançada en qualsevol direcció amb una o amb dues mans.
* La pilota pot ser colpejada en qualsevol direcció amb una o amb dues mans.
* Un jugador no pot córrer amb la pilota: el jugador ha de llançar-la des del lloc que l'agafi.
* No es pot collir la pilota amb dues mans i tornar-la a botar.
* No es permet carregar amb el múscul, agafar, empènyer, colpejar o fer entrebancar un oponent.
* Es considerarà falta colpejar la pilota amb el puny, segons les violacions de les regles 3 i 4, i el descrit en la regla 5.
* Els punts s'aconseguiran quan la pilota sigui llançada o colpejat des de la pista, caigui dintre la cistella i es quedi allí (sense caure), sempre que els oponents no toquin la cistella. Si la pilota es queda sobre la vora i un contrari mou la cistella, comptarà com un punt.
* Quan la pilota surti fora del camp serà llançada dins del camp i jugada per la primera persona que la toqui. En cas de dubte, l'àrbitre llançarà la pilota en línia recta cap al camp. La persona que treu disposa de cinc segons. Si triga més, la pilota passa a l'altre equip. Si algun equip insisteix a perdre temps, l'àrbitre xiularà falta per aquest equip.
* L'àrbitre auxiliar sancionarà als jugadors i anotarà les faltes i, a més, avisarà a l'àrbitre principal quan un equip cometi tres faltes consecutives. Tindrà el poder per a desqualificar als jugadors conforme a la regla 5.
* L'àrbitre principal jutjarà la pilota i decidirà quan està en joc, dintre del camp o fora, a qui pertany, i controlarà el temps. Decidirà quan s'aconsegueix un punt, durà el marcador i qualsevol altra tasca pròpia d'un àrbitre.
* El temps serà de dues meitats de 15 minuts amb un descans de 5 minuts entre ambdues. (Depèn de la categoria)
* L'equip que aconsegueixi més punts serà el guanyador.

## Regles internacionals del bàsquet

Les regles més recents del bàsquet van ser aprovades el 26 d'abril de 2008 per la FIBA i entraren en joc l'1 d'octubre d'aquest mateix any.

## Referències

* ↑ The Triangle. «Naismith's Original 13 Rules» (en anglès). Arxivat de l'original el 2010-01-16. [Consulta: 18 maig 2009].
* ↑ «Official Basketball Rules 2008» (pdf) (en anglès). International Basketball Federation, 2008. [Consulta: 2 maig 2008].

## Enllaços externs

* Official Basketball rules Arxivat 2016-04-12 a Wayback Machine. (anglès)
* "Official NBA rules - NBA rules and regulations" a nba.com (anglès)
* "NCAA Basketball Rulebook" (anglès)
* "FIBA / USA basketball rule differences and rule changes for various rule making bodies" (anglès)